મૂળ બિહારની અને હાલ શહેરની ભાગોળે નવાગામ સ્લ્મ ક્વાર્ટરમાં રહેતી અંજલિ લાલબાબુશા સોની નામની 15 વર્ષીય સગીરા સવારે નવાગામ ઢોરાંનાં તળાવમાં અન્ય ત્રણ સહેલીઓ સુષ્મા, શિવાની અને સયલા સાથે ન્હાવા ગઈ હતી ચારેય સહેલીઓ ન્હાતી હતી ત્યારે એક પછી એક ઊંડા પાણીમાં ગરકાવ થવા લાગતા દેકારો થતા લોકો એકઠા થઇ ગયા હતા અને ત્રણને બચાવી લીધી હતી જયારે અંજલિ ઊંડા પાણીમાં ગરકાવ થઇ જતા કંટ્રોલમાં જાણ કરતા તાકીદે બેડીપરા અને કનક રોડ ફાયર સ્ટેશનથી કાફલો દોડાવ્યો હતો અને અર્ધો કલાકની જહેમત બાદ અંજલિને બેભાન હાલતમાં બહાર કાઢી 108 મારફતે સિવિલ હોસ્પિટલે ખસેડતા ફરજ પરના તબીબોએ અંજલિને મૃત જાહેર કરી હતી ઘટનાને પગલે પોલીસ કાફલો દોડી ગયો હતો અને જરૂરી કાર્યવાહી કરી હતી મૃતક 3 ભાઈ 2 બહેનમાં નાની હોવાનું અને પિતા નર્સરીમાં નોકરી કરતા હોવાનું જાણવા મળ્યું છે બનાવને પગલે પરપ્રાંતીય પરિવારમાં શોક વ્યાપી ગયો છે